ปภ. คาดการณ์และแจ้งเตือนภัยประชาชน 19 จังหวัด เฝ้าระวังน้ำท่วมฉับพลัน น้ำป่าไหลหลาก น้ำท่วมขัง
กรมป้องกันและบรรเทาสาธารณะภัย คาดการณ์พื้นที่เฝ้าระวังน้ำท่วมฉับพลัน น้ำป่าไหลหลาก น้ำท่วมขัง ภาคเหนือ จังหวัดแม่ฮ่องสอน เชียงใหม่ เชียงราย ตาก กำแพงเพชร พิษณุโลก พิจิตร และจังหวัดเพชรบูรณ์ ภาคตะวันออกเฉียงเหนือ จังหวัดเลย ภาคกลาง จังหวัดกาญจนบุรี นครนายก ปราจีนบุรี จันทบุรีและจังหวัดตราด พื้นที่เฝ้าระวังน้ำล้นตลิ่ง น้ำท่วมขัง ภาคกลาง จจังหวัดอ่างทองและจังหวัดพระนครศรีอยุธยา พื้นที่เฝ้าระวังดินถล่ม ภาคกลาง จังหวัดจันทบุรีและจังหวัดตราด พื้นที่เฝ้าระวังคลื่นลมแรง ภาคใต้ จังหวัดระนอง พังงาและจังหวัดภูเก็ตขอให้ประชาชนติดตามข้อมูลข่าวสารจากทางราชการ ระวังอันตรายจากสัตว์และแมลงมีพิษ อันตรายจากกระแสไฟฟ้าและระวังการขับขี่พาหนะบริเวณน้ำไหลผ่านเส้นทาง พื้นที่เฝ้าระวังดินถล่ม โดยเฉพาะพื้นที่เสี่ยงเชิงเขา ให้ระวังอันตรายจากดินถล่ม สำหรับพื้นที่เฝ้าระวังคลื่นลมแรง ให้ระวังอันตรายจากคลื่นลมแรง ควรเดินเรือด้วยความระมัดระวังหลีกเลี่ยงบริเวณที่มีฝนฟ้าคะนองและเรือเล็กควรงดออกจากฝั่ง นักท่องเที่ยวควรงดเล่นน้ำทะเลและสิ่งปลูกสร้างที่อยู่บริเวณชายทะเล ระมัดระวังผลกระทบจากคลื่นที่ซัดเข้าฝั่ง ประชาชนที่ได้รับความเดือดร้อนสามารถแจ้งเหตุและขอความช่วยเหลือทางไลน์ ปภ.รับแจ้งเหตุ1784 และ สายด่วนนิรภัย1784 ตลอด 24 ชั่วโมง